EkBass/fiwiki-20250220-pages-articles huggingface dataset:
Jasmi Qvick

Jasmi Karoliina Qvick (s. 12. joulukuuta 1988 Kangasala) on suomalainen kunnallispoliitikko ja entinen fitnessurheilija. Qvick kilpaili bikinifitnessissä vuosina 2013–2016. Vuonna 2013 hän sijoittui Suomen Fitnessurheilun SM-kisoissa 3. sijalle sarjassa Bikini Fitness +168 cm. Koulutukseltaan Qvick on kasvatustieteiden maisteri ja erityisluokanopettaja. Hän teki pro gradu -tutkielmansa bikinifitnessurheilijoiden kasvutarinoista 2015 Tampereen yliopistoon. Hän on myös personal trainer ja fitnessvalmentaja. Qvick valittiin Pirkkalan kunnanvaltuustoon kokoomuksen listalta kuntavaaleissa vuonna 2017. Hän oli myös kunnanhallituksen jäsen. Vuonna 2019 hän loikkasi vihreisiin. Qvick seurusteli Heikki Silvennoisen kanssa vuosina 2018-2022 ja he olivat Silvennoisen kuolemaan asti läheisiä ystäviä (Seiska) == Lähteet == Luokka:Vihreän liiton poliitikot Luokka:Kansallisen Kokoomuksen poliitikot Luokka:Pirkkalan kunnanvaltuutetut Luokka:Vuonna 1988 syntyneet Luokka:Elävät henkilöt
Kuvantunnistus

Kuvantunnistus on tietokonenäön osa-alue kappaleen havaitsemiksi ja tunnistamiseksi. Tyypillisiä algoritmeja ovat: * tekstintunnistus * hahmontunnistus * kasvojentunnistus * rekisterikilven tunnistus * tilan muutoksen tunnistus Kuvantunnistuksen yhteydessä voidaan käyttää koneoppimista. == Lähteet == == Aiheesta muualla == * https://yle.fi/aihe/termi/yle/18-242752 Luokka:Tietokonenäkö
Copa América Femenina

Copa América Femenina (aikaisemmin Campeonato Sudamericano de Fútbol Femenino) on Conmebolin järjestämä jalkapalloturnaus maanosan mestaruusturnaus, joka on suunnattu naismaajoukkueille. Turnaus järjestetään neljän vuoden välein. Ensimmäisen kerran turnaus järjestettiin vuonna 1991. Menestynein joukkue on Brasilia, joka on voittanut yhdeksästä turnauksesta kahdeksan. Brasilian lisäksi vain Argentiina on pystynyt voittamaan Copa Américan. == Pelimuoto == Viime vuosina turnaus on järjestetty siten, että osallistuvat 10 maata on jaettu kahteen lohkoon. Alkulohkoissa kaikki joukkueet pelaavat yhden ottelun jokaista muuta joukkuetta vastaan. Lohkojen kaksi parasta joukkuetta etenevät jatkolohkoon, jossa joukkueet pelaavat lohkon sisällä yhden ottelun muita joukkueita vastaan. Jatkolohkon voittaja voittaa samalla koko turnauksen. == Turnaukset == Vuosi Isäntämaa Joukkuemäärä Voittaja Toinen Kolmas Neljäs 1991 3 1995 5 1998 10 2003 10 2006 10 2010 10 2014 10 2018 10 2022 10 == Lähteet == Luokka:Copa América Luokka:Naisten jalkapallo
David Price

David Price voi tarkoittaa seuraavia: ;henkilöitä: * David Price (s. 1955), englantilainen jalkapalloilija * David Price (s. 1983), englantilainen nyrkkeilijä ja olympiamitalisti * David Price (s. 1985), yhdysvaltalainen baseballpelaaja ;muita merkityksiä: * David Price Racing, englantilainen formulatalli
Kevin Tano

Kevin Tweneboa Tano (s. 5. joulukuuta 1992 Amsterdam, Alankomaat) on ghanalais-alankomaalainen jalkapalloilija. Hänen ensisijainen pelipaikkansa on oikea laitalinkki. Tano pelasi vuosina 2011–2013 yhteensä 25 ottelua Alankomaiden toiseksi korkeimmalla sarjatasolla Eerste divisiessä ja edusti FC Volendamia ja FC Dordrechtiä. Maaleja hän ei näissä otteluissa tehnyt. FC Dordrechtissä hän oli kahteen otteeseen lainalla Eredivisiessä pelanneesta ADO Den Haagista, jossa hän ei pelannut yhtään sarjaottelua. Vuosina 2013–2015 Tano edusti Royal Antwerpiä Belgian toiseksi korkeimmalla sarjatasolla 2. divisioonassa pelaten 44 ottelua, joissa hän teki seitsemän maalia. Vuosina 2015–2016 hän pelasi 35 ottelua ja teki neljä maalia Israelin toiseksi korkeimmalla sarjatasolla Liga Leumitissa, jossa hän edusti Maccabi Herzliyaa. Kaudella 2016–2017 hän pelasi Itävallan 2. Ligassa 14 ottelua ja teki niissä kaksi maalia. Hänen seuranaan oli SV Horn. Vuosina 2017–2018 Tano pelasi Suomen pääsarjassa Veikkausliigassa 25 ottelua ja teki kaksi maalia. Hän edusti PS Kemiä. == Lähteet == Luokka:Alankomaalaiset jalkapalloilijat Luokka:Ghanalaiset jalkapalloilijat Luokka:Vuonna 1992 syntyneet Luokka:Elävät henkilöt
Sabah FK

Sabah Futbol Klubu on azerbaidžanilainen jalkapalloseura Masazırin kaupungista. Seura pelasi kaudella 2018–19 Azerbaidžanin valioliigassa, joka on maan korkein sarjataso. Seura perustettiin 8. syyskuuta 2017, jonka jälkeen joukkue aloitti Azerbaidžanin 1. divisioonassa, maan toiseksi korkeimmalla sarjatasolla. 12. toukokuuta 2018 Sabahille myönnettiin lisenssi pääsarjaan. ==Lähteet== Luokka:Azerbaidžanilaiset jalkapalloseurat Luokka:Vuonna 2017 perustetut urheiluseurat
Liviu Dragnea

Liviu Dragnea (s. 28. lokakuuta 1962) on romanialainen poliitikko. Hän johti Romanian sosialidemokraattista puoluetta vuosina 2015–2019. Häntä on pidetty Romanian vahvimpana poliitikkona. Hän on aiemmin toiminut sisäministerinäRomania Interior Minister Dragnea Quits, Balkan Insight 3.2.2009, viitattu 19.6.2023 . Dragnea sai vuonna 2015 kahden vuoden ehdollisen tuomion vaalivilpistä, ja toukokuussa 2019 hänet tuomittiin 3,5 vuoden vankeusrangaistukseen korruptio-oikeudenkäynnissä. Hän oli asemansa avulla hankkinut työpaikat kahdelle puolueen palveluksessa olevalle naiselle. == Lähteet == == Aiheesta muualla == Luokka:Romanialaiset poliitikot Luokka:Romanian ministerit Luokka:Vuonna 1962 syntyneet Luokka:Elävät henkilöt
Hwanggeumbit nae insaeng

Hwanggeumbit nae insaeng (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Park Si-hoo, Shin Hye-sun, Lee Tae-hwan ja Seo Eun-soo. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:KBS:n televisiosarjat
Səbail FK

Səbail Futbol Klubu on azerbaidžanilainen jalkapalloseura Bakun kaupungista, Səbailin alueelta. Seura pelasi kaudella 2018–19 Azerbaidžanin valioliigassa, joka on maan korkein sarjataso. Seura perustettiin vuonna 2016. Se aloitti heti ensimmäisenä vuonna Azerbaidžanin 1. divisioonassa. Kaudeksi 2017–18 Səbail siirtyi pääsarjaan. Kauden 2018–19 päätteeksi se sijoittui kolmanneksi, mikä takasi sille paikan Eurooppa-liigassa. ==Lähteet== Luokka:Azerbaidžanilaiset jalkapalloseurat Luokka:Vuonna 2016 perustetut urheiluseurat Luokka:Bakun urheilu
Rafael Elivuo

Rafael Elivuo on suomalainen musiikkituottaja, säveltäjä, sanoittaja ja musiikkikustantaja. == Ura == Kaiku Entertainmentille kiinnitetty Rafael on tuottanut ja kirjoittanut hittibiisejä Aleksanteri Hakaniemelle, Juha Tapiolle, Laura Voutilaiselle, Lukas Leonille, Isac Elliotille, ABREUlle, Sini Sabotagelle, Ollielle, Lord Estille, TIPPA-T:lle ja Leo Luthandolle.http://www.kaikuentertainment.fi/uutisoinnit/2016/1/2/pzcvsuhqv5r73psiunieirx74jx97vhttps://www.sonymusic.fi/uutiset/taustajoukoista- parrasvaloihin-aleksanteri-hakaniemi-julkaisi-debyyttisinkkunsa/ http://www.warnermusic.fi/2018/11/lukas-leonin-uuden-kappaleen-inspiraationa- rokkilegenda-jimi-hendrix/ Rafael on palkittu kymmenillä kulta- ja platinalevyillä.http://www.kaikuentertainment.fi/uutisoinnit/2017/6/2/laura- voutilaisen-miks-ei-albumi-on-myynyt-ennakkoon- kultaahttps://www.sonymusic.fi/uutiset/tiedote-aleksanteri-hakaniemelta-uutta- musiikkia/ == Lähteet == Luokka:Suomalaiset musiikkituottajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Alan Sunderland

Alan Sunderland (s. 1. heinäkuuta 1953 Conisbrough) on englantilainen jalkapalloilija, joka pelasi keskushyökkääjänä. Sunderland pelasi kaudet 1971–1977 Wolverhampton Wanderersin joukkueessa ja oli voittamassa Englannin liigacupia vuonna 1974. Marraskuussa 1977 hän siirtyi Arsenaliin, jonka riveissä hän pelasi kolmessa peräkkäisessä FA Cupin loppuottelussa; vuosina 1978 ja 1980 Arsenal hävisi loppuottelun mutta vuonna 1979 Alan Sunderland teki ottelun viime hetkillä voittomaalin Manchester Unitedin noustua juuri sitä ennen kahden maalin takaa-ajoasemasta tasoihin. Kaudella 1979–1980 Sunderland pelasi Euroopan cup-voittajien cupin loppuottelussa, jonka Arsenal hävisi rangaistuspotkukilpailussa espanjalaisseura Valencialle. Sunderland pelasi Arsenalissa liigaotteluita 23 kaudella 1977–1978, 37 kahdella seuraavalla kaudella, 34 kaudella 1980–1981, 38 kaudella 1981–1982, 25 kaudella 1982–1983 ja 12 kaudella 1983–1984 ennen siirtymistään Ipswichiin. Liigamaaleja Sunderland teki Arsenalissa kausittain neljä, yhdeksän, neljätoista, seitsemän, yksitoista, kuusi ja neljä. Sunderland päätti uransa pohjoisirlantilaisessa Derry Cityn joukkueessa kaudella 1986–1987. Englannin maajoukkueessa Sunderland pelasi yhden A-maaottelun vuonna 1980. == Lähteet == Luokka:Englantilaiset jalkapalloilijat Luokka:Vuonna 1953 syntyneet Luokka:Elävät henkilöt
Bosepreviiri

Bosepreviiri (C27H45N5O5) on peptidomimeettinen eli peptidien rakennetta ja ominaisuuksia matkiva orgaaninen yhdiste. Yhdistettä on käytetty lääketieteessä hepatiitti C -infektioiden hoitoon, mutta se vedettiin markkinoilta vuonna 2015. ==Ominaisuudet ja käyttö== Bosepreviiri sitoutuu hepatiittiviruksen NS34A-proteaasiin ja muodostaa kovalenttisen sidoksen entsyymin aktiivisen kohdan seriiniaminohapon kanssa. Tällöin entsyymin toiminta estyy ja se ei kykene pilkkomaan erästä viruksen polyproteiinia pienemmiksi viruksen lisääntymisen kannalta olennaisiksi proteiineiksi. Yhdiste on tehokkain HCV-1-genotyyppiä vastaan, ja genotyyppejä HCV-2 ja HCV-3 vastaan teho on heikompi. Resistenssin kehittymisen ehkäisemiseksi bosepreviiriä käytettiin yhdistelmänä ribaviriinin ja pegyloidun interferoni-α:n kanssa.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. Bosepreviiri hyväksyttiin markkinoille Euroopan unionissa ja Yhdysvalloissa vuonna 2011. Se vedettiin markkinoilta vuonna 2015 uudempien ja tehokkaampien lääkkeiden kuten sofosbuviirin tultua myyntiin. ==Haittavaikutukset== Tyypillisimmät bosepreviirin aiheuttamat haittavaikutukset ovat huonovointisuus, oksentelu, ripuli, ihottuma ja luuydintoksisuudesta aiheutuva anemia. ==Lähteet== Luokka:Viruslääkkeet
Jeremiah Streng

Jeremiah Streng (s. 8. marraskuuta 2001 Vaasa) on suomalainen jalkapalloilija. Pelipaikaltaan hän on hyökkääjä. Hän pelaa Veikkausliigassa Seinäjoen Jalkapallokerhossa. Streng pelasi ensimmäisen miesten sarjaottelunsa 15-vuotiaana 29. huhtikuuta 2017, kun hänen edustamansa VIFK pelasi 1–1-tasatulokseen päättyneen Kakkosen kotiottelun Herculesta vastaan. Streng pelasi Kakkosen kaudella 2017 yhteensä 12 ottelua, joissa hän teki kolme maalia. Ensimmäiset kaksi Kakkosen maaliaan Streng teki 17. kesäkuuta, kun VIFK voitti kotiottelussa Villiketut 9–0. Kakkosen kaudella 2018 Streng pelasi VIFK:ssa 18 ottelua ja teki neljä maalia. Streng siirtyi SJK:oon kaudeksi 2019. Hän teki ensiesiintymisensä pääsarjatasolla 17-vuotiaana 6. huhtikuuta 2019, kun SJK voitti kotiottelussa HIFK:n 1–0. Kauden 2021 alkupuoliskon hän pelasi lainasopimuksella Helsingin IFK:ssa. Tammikuussa 2024 Streng siirtyi osto-option sisältävällä, loppukauden 2023–2024 kattavalla lainasopimuksella Italian Serie B:n Ascoliin. Streng on pelannut Suomen alle 16-, alle 17- ja alle 18-vuotiaiden maajoukkueissa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
M4 (makrokieli)

M4 on makrokieli, jonka Brian W. Kernighan ja Dennis M. Ritchie kehittivät Bell Labsissa 1970-luvulla. Kieli oli saatavilla UNIX- ja GCOS- käyttöjärjestelmille. Tekijöiden mukaan kieli on erityisen sopiva Fortran, PL/I ja C-kielien kanssa. Kieli on laajennus Ritchien aiemmin AP-3 minitietokoneelle kehittämästä M3-kielestä. Kieltä on sanottu myös "mallinekieleksi" ja "esikääntäjäkieleksi". Kielestä on myös GNU-projektin avoimen lähdekoodin toteutus GNU M4, jossa on myös joitakin laajennuksia. Yksi suurista kielen käyttökohteista on GNU Autoconf -projekti. == Esimerkki == Ydintoimintona on `define` avainsana, jolla määritellään uusia makroja. Makroja voidaan käyttää Unix-putken kautta "filtteriohjelmina". Määritetään M4:lle seuraava makro: define(AUTHOR, William Shakespeare) Annetaan makrolle syöte: A Midsummer Night's Dream by AUTHOR .. jolloin saadaan tulostuksena seuraava: A Midsummer Night's Dream by William Shakespeare == Lähteet == Luokka:Ohjelmointikielet Luokka:Bell Labs
Brian Talbot

Brian Ernest Talbot (s. 21. heinäkuuta 1953 Ipswich) on englantilainen jalkapalloilija, joka pelasi keskikenttäpelaajana. Talbot aloitti ammattilaisuransa kotikaupunkinsa Ipswich Townin joukkueessa mutta pelasi 1970-luvun alussa kahteen otteeseen myös lainalla kanadalaisessa Toronto Metrosissa. Vuonna 1978 hän oli Ipswichin joukkueessa voittamassa FA Cupia. Tammikuussa 1979 hän siirtyi Arsenaliin, jossa hän voitti vuonna 1979 toisena peräkkäisenä vuonna FA Cupin ja teki loppuottelun ensimmäisen maalin. Vuonna 1980 Talbot pelasi jälleen FA Cupin loppuottelussa mutta tällä kertaa häviäjän puolella samoin kuin Euroopan cup-voittajien cupin loppuottelussakin. Talbot pelasi Arsenalissa vuoteen 1985 saakka. Kaudella 1978–1979 hän pelasi Arsenalissa 20 liigaottelua ja seuraavalla kaudella joukkueen ainoana pelaajana kaikki 42. Kaudella 1980–1981 liigapelejä kertyi 40, ja kahdella seuraavalla kaudella hän pelasi jälleen kaikki 42 ottelua. Kaudella 1983–1984 Talbot pelasi 27 liigaottelua ja viimeisellä Arsenalin-kaudellaan 41. Liigamaaleja hän teki Arsenal-kausinaan seuraavasti: nolla, yksi, seitsemän, seitsemän, yhdeksän, kuusi ja kymmenen. Talbot edusti Arsenalin jälkeen Watfordia, Stoke Cityä, West Bromwich Albionia, Fulhamia ja Aldershotia. Hän päätti pelaajauransa kanadalaisessa Sudbury Townissa ja siirtyi kokonaan valmennustehtäviin. Englannin maajoukkueessa Talbot pelasi kuusi A-maaottelua vuosina 1977–1980. == Lähteet == Luokka:Englantilaiset jalkapalloilijat Luokka:Vuonna 1953 syntyneet Luokka:Elävät henkilöt
Farallonin laatta

Farallonin laatta oli muinainen merenalainen mannerlaatta, joka alkoi vajota Pohjois-Amerikan laatan läntisen rannikon alle nykyisen Utahin osavaltion kohdalla, kun Pangean supermanner alkoi hajota jurakaudella. Ajan kuluessa Farallonin laatan keskiosa oli vajonnut kokonaan Pohjois-Amerikan laatan lounaisosan alle. Nykyään laatta on hajonnut osiin; Juan de Fucan - ja Gordan laatta, jotka vajoavat Pohjois-Amerikan laatan pohjoisosan alle, Kookossaaren laatta, joka vajoaa Keski-Amerikan alle ja Nazcan laatta, joka vajoaa Etelä- Amerikan laatan alle. == Lähteet == == Aiheesta muualla == * * Luokka:Mannerlaatat Luokka:Geologia
Cyrano de Bergerac (vuoden 1990 elokuva)

Cyrano de Bergerac on Jean-Paul Rappeneaun ohjaama ranskalainen draamaelokuva vuodelta 1990. Se perustuu varsin tarkoin Edmond Rostandin näytelmään 1600-luvun alkupuolen todellisesta henkilöstä, ulkonäkökomplekseista kärsivästä ja rakkausrunoja laativasta ritarista. Kolmiodraaman ovat Rostandin tekstin pohjalta käsikirjoittaneet ohjaaja Rappeneau ja Jean-Claude Carrière. Nimiroolia näyttelee Gérard Depardieu, joka palkittiin siitä Cannesin elokuvajuhlilla Cannesista raportoinut Helena Ylänen piti Cyranoa niin loistavana viihteenä, ettei elokuva oikeastaan saisi olla taidefilmien kanssa samassa kilpailusarjassa. ”Onko maailmassa mitään universaalimmin liikuttavaa kuin kuva ihmisestä, joka kokee rakkauden voimakkaasti ja kipeästi eikä pääse sitä vapaasti ilmaisemaan.” ”Cyrano esitetään Yläsestä usein koomisena hahmona, mutta ”Depardieu tekee hänestä prinssin, joka joutuu kuolinpäiväänsä asti vaeltamaan rupisammakkona”. Video-oppaassa vuodelta 1994 Olavi Similä piti elokuvaa teatterimaisen puheliaana, mutta ihasteli nimiroolin sopivan täydellisesti parhaassa vedossaan olevalle Depardieulle. Hän antoi elokuvalle neljä tähteä viidestä, mikä vastaa sanallista arviota ”erinomainen”. Cyrano de Bergerac sai parhaan elokuvan César-palkinnon ja parhaan puvustuksen Oscar- palkinnon. Se tuotti lisäksi Oscar-ehdokkuudet miespääosastaan, maskeerauksestaan ja lavastuksestaan ja oli ehdolla vuoden parhaaksi vieraskieliseksi elokuvaksi. Depardieu oli roolistaan ehdolla myös Bafta- palkinnon saajaksi. == Lähteet == == Aiheesta muualla == * Luokka:Näytelmiin perustuvat elokuvat Luokka:Vuoden 1990 ranskalaiset elokuvat Luokka:Parhaan puvustuksen Oscar-palkinnon saaneet elokuvat
Sumqayıt FK

Sumqayıt Futbol Klubu on azerbaidžanilainen jalkapalloseura Sumqayıtin kaupungista. Seura pelasi kaudella 2018–19 Azerbaidžanin valioliigassa, joka on maan korkein sarjataso. Seura perustettiin 1960 nimellä Metallurg Sumqayıt. Seura perustettiin uudestaan vuonna 2010. ==Lähteet== Luokka:Azerbaidžanilaiset jalkapalloseurat Luokka:Vuonna 1960 perustetut urheiluseurat
Sähkönumerot.fi-palvelu

Sähkönumerot.fi on sähköteknisen alan tuotetietopalvelu, jossa on tuotetiedot Suomessa markkinoilla olevista sähköteknisistä tuotteista. Sähköteknisen Kaupan Liiton ylläpitämällä sivustolla on vuosittain noin viisi miljoonaa sivulatausta. ==Historia== Vuonna 1972 silloinen Suomen Sähkötukkuliikkeiden Liitto perusti sähkönumerojärjestelmän, josta tuli alan yhteinen tuotekoodisto: kaikille uusille kotimaisille sähköasennustarvikkeille piti hakea oma sähkönumero SSTL:n rekisteristä. Tammikuussa 2011 Suomen Sähkötukkuliikkeiden Liitto ry (SSTL) vaihtoi nimekseen Sähköteknisen Kaupan Liitto ry (STK). Vuonna 2015 tietopalvelussa alettiin käyttää ETIM-standardia, joka oli käytössä 15 maassa. Vuonna 2023 tekniset tiedot oli ilmoitettu ETIM- standardin mukaisesti 56 prosentilla tuotteista. == Palvelu== Sähkönumerot.fi- palvelussa on sähkötarvikkeiden tekniset tuotetiedot. Sähkönumerot.fi-palvelua ylläpitää ja kehittää Sähköteknisen Kaupan Liitto STK, joka on sähköteknisellä alalla toimivien tukkuliikkeiden, valmistajien ja maahantuojien toimialajärjestö. STK on yleishyödyllinen yhdistys. Käytännössä sähkönumeroita hallinnoi STK:n omistama STK-Tietopalvelut Oy. Valmistajat ja maahantuojat vastaavat ja huolehtivat itse tuotteidensa tiedoista. Palvelu kattoi vuonna 2020 noin 600 000 sähköteknistä tuotetta,. Vuonna 2023 palvelussa oli noin 250 000 aktiivisen tuotteen tiedot ja yli 250 000 arkistoidun tuotteen tiedot. Palvelussa oli lähes 500 valmistajan tai maahantuojan tuotteita. Sivustolla on vuosittain noin viisi miljoonaa sivulatausta. == Katso myös == * Sähköteknisen Kaupan Liitto * Tuotetiedon hallinta == Lähteet == == Aiheesta muualla == * Sähkönumerot.fi * Sähköteknisen Kaupan Liitto ry * Plaani 3/2021-lehti: Sähköteknisen kaupan digitaaliset tuotetietopalvelut haluavat kirittää koko rakentamisalaa * Plaani 1/2019-lehti: Tuotetiedolla rikastettu mallinnus muuttaa suunnittelua * Plaani 4/2018-lehti: Mustan kirjan perintö Luokka:Standardit Luokka:Tietojärjestelmät Luokka:Tietokoneavusteinen suunnittelu Luokka:Suomalaiset verkkosivustot
Riihimäen kaupunginmuseo

Riihimäen kaupunginmuseo on kulttuurihistoriallinen paikallismuseo Riihimäellä. == Historia == Riihimäen kaupunginmuseo on perustettu vuonna 1961. Alkuvuosinaan se toimi Eteläisen koulun väestönsuojassa. Vuonna 1970 museo muutti Riihimäen rautatienpuistoon vuonna 1858 valmistuneeseen, alkujaan rautatievirkamiesten asuintaloksi rakennettuun taloon sen jälkeen kun se oli peruskorjattu. Museon rakennusta peruskorjattiin vuonna 1997 ja museota uudistettiin nykyaikaisten museoteknisten vaatimusten mukaisesti. Keväällä 2023 kaupunginhallitus päätti, että kaupunginmuseo muuttaa Riihimäen taidemuseon yhteyteen. Näyttelytoiminta käynnistetään uusissa tiloissa vaiheittain vuosina 2023–2024. == Kokoelmat == Riihimäen kaupunginmuseon tehtävänä on tallentaa, tutkia ja esitellä Riihimäen kaupungin aineellista kulttuuriperintöä. Museon kokoelmassa on noin 20 000 esinettä. Yksi arvokkaimmista esineistä on Herajoella sijainneen Laurilan tilan suolta löydetty 2 000 vuotta vanha suosuksi. Museon perusnäyttely Riihimäkeläisen tarina kertoo elämästä Riihimäen seudulla aina kivikaudesta nykypäivään asti. Lisäksi museossa on vuosittain kahdesta kolmeen vaihtuvaa näyttelyä, pienoisnäyttelyä sekä erilaisia tapahtumia. Museolla on oma osasto luovutetun Karjalan alueella sijainneen Antrean pitäjästä, jonka asukkaat sijoitettiin Riihimäelle ja sen naapurikuntiin. == Lähteet == == Aiheesta muualla == * Museon verkkosivut Luokka:Suomen museot Luokka:Riihimäen rakennukset ja rakennelmat Luokka:Riihimäen kulttuuri Luokka:Riihimäen nähtävyydet Luokka:Suomen 1800-luvulla rakennetut rakennukset ja rakennelmat
Musta munkki (elokuva)

Musta munkki () on Ivan Dyhovitšnyin ohjaama neuvostoliittolainen draamaelokuva vuodelta 1988. Mustavalkoinen elokuva perustuu Anton Tšehovin novelliin, jonka pohjalta Dyhovitšnyi laati käsikirjoituksen yhdessä ohjaaja- näyttelijä Sergei Solovjovin kanssa. ==Juoni== Vauraan omenatarhurin kasvattipoikana varttunut Kovrin palaa kotiseudulleen menestyneenä miehenä. Hän tapaa kasvatti-isänsä tyttären Tanjan, joka on odottanut Kovrinin paluuta samoin kuin tämän isä, joka on kaavaillut Kovrinista itselleen perijää ja työnsä jatkajaa. Kovrin on kuitenkin saanut elämältä jo tarpeeksi ja on väsynyt. ==Vastaanotto== Musta munkki sai Suomen elokuvateattereissa 539 katsojaa, millä se sijoittui vuoden 1991 ensi-illoista sijalle 163. Toisaalta se oli 20:nneksi katsotuin neuvostoelokuva Suomessa tilastoinnin alusta 1972 laskien. Helsingin Sanomien Mikael Fränti ei pitänyt elokuvasta, jossa kaikki on hänestä pingotetun syvällistä ja keinotekoista: ”Jälleen joutuu kysymään, miksi tämäkin elokuva on tehty ja kenelle se on tarkoitettu. Tuskin Mustan munkin tietoinen vaikeaselkoisuus ja Tshehovin novellin hämärtäminen auttaa katsojaa.” Elokuva oli mukana Venetsian elokuvajuhlien kilpailusarjassa. == Lähteet == Luokka:Vuoden 1988 neuvostoliittolaiset elokuvat Luokka:Novelleihin perustuvat elokuvat Luokka:Neuvostoliittolaiset mustavalkoelokuvat
Musta munkki

Musta munkki voi tarkoittaa: *”Musta munkki”, Anton Tšehovin novelli (suom. Juhani Konkka, kokoelmassa Valitut novellit II, WSOY 1963) *Musta munkki, novelliin pohjautuva neuvostoliittolainen elokuva vuodelta 1988 *Musta munkki, novelliin pohjautuva Pehr Henrik Nordgrenin kamariooppera vuodelta 1981.
L’Innovation-tavaratalon tulipalo

L’Innovation-tavaratalon tulipalo 22. toukokuuta 1967 on Belgian historian tuhoisin tulipalo. Siinä kuoli 251 ihmistä ja 62 loukkaantui. Tulipalo tapahtui Brysselissä Rue Neuve -kadun varrella sijainneessa tavaratalossa, joka tuhoutui. Rakennus oli Victor Hortan suunnittelema ja peräisin vuodelta 1902. Sen paikalla on nykyisin Galeria Inno -tavaratalo. Palon syttymissyytä ei tiedetä. Tavaratalossa oli meneillään yhdysvaltalaisten tuotteiden markkinointikampanja, ja kadulla oli pieni ryhmä mielenosoittajia, jotka vastustivat Vietnamin sotaa, mutta heidän osuudestaan tulipalon syttymiseen ei ole näyttöä. Kuningas Baudouin I ja kuningatar Fabiola osallistuivat uhrien hautajaismessuun Sacré-Cœurin basilikassa. L’Innovationin tulipalo oli maailman tuhoisin yksittäisen rakennuksen tulipalo vuoden 1961 jälkeen, jolloin oli ollut Niteróin sirkuksen tulipalo Brasiliassa. ==Lähteet== Luokka:1960-luvun tulipalot Luokka:Vuoden 1967 onnettomuudet Luokka:Onnettomuudet Belgiassa Luokka:Bryssel Luokka:Tulipalot kauppakeskuksissa
Toby Fox

Toby Fox on videopelien suunnittelija ja ohjelmoija, joka on tullut tunnetuksi Undertalesta. Fox kehitti Undertalen paljolti itse, vaikka käytti siinä useita henkilöitä apuna. Deltarunen kehitykseen Fox rekrytoi lisäapua. == Lähteet == == Aiheesta muualla == * * * Profiili MobyGamesissä Luokka:Yhdysvaltalaiset videopelisuunnittelijat Luokka:Elävät henkilöt
C.15 Hornet

C.15 Hornet on Espanjan ilmavoimien () käyttämä mallinimi sen McDonnell Douglas F/A-18 Hornet -hävittäjistä. Koneita hankittiin Espanjan ilmavoimille kaikkiaan 60 yksipaikkaista EF-18A:ta ja kaksitoista kaksipaikkaista EF-18B:tä. == Hankinta ja valmistus == Espanjan ilmavoimat tilasi toukokuussa 1983 McDonnell Douglasilta 60 EF-18A -konetta, jotka saivat Espanjassa tyyppimerkinnän C.15. Koneet kuuluivat sarjoihin 18–31 ja ne vastasivat Yhdysvaltain laivaston F/A-18A:ta. Samalla kertaa tilattiin kaksitoista kaksipaikkaista EF-18B:tä, jotka saivat tyyppimerkinnän CE.15. Kaksipaikkaiset koneet kuuluivat sarjoihin 17-21 ja ne muistuttivat Yhdysvaltain laivaston F/A-18B:tä. == Käyttö == Neljä ensimmäistä CE.15-konetta laivattiin St. Louisista Zaragoza-Valenzuelaan heinäkuussa 1986. Toimitus mahdollisti lentäjien ja huoltohenkilöstön koulutuksen aloittamisen Ala de Caza 15:n 151. ja 152. laivueissa sekä Torrejonin lentotukikohdassa Ala de Caza 12:n 121 ja 122 laivueissa. Tilauksen viimeinen kone luovutettiin heinäkuussa 1990. Koneista 71 modernisoitiin 1992-1995 EF-18A+/B+ -koneiksi osana ECP 287 -sopimusta. Koneista 46 modernisoi McDonnell Douglas ja loput 25 EADS CASA Getafessa. Mallinimen plus viittaa uuteen APG-73-tutkaan, uusiin taistelunjohtojärjestelmiin, ohjelmistopäivitykseen, uuteen tietoliikenneväylään ja laajennettuun muistiin. Koneiden johdotus uusittiin, ripustimet uusittiin sekä mahdollistettiin AN/AAS-38B NITE Hawk -maalinosoittimen käyttö. Modernisoinnin seurauksena koneiden aseistukseen lisättiin AIM-120 AMRAAM ja IRIS-T-ilmatorjuntaohjukset sekä GBU-24 laserohjatut pommit. Espanja osti 24 F/A-18 -konetta Yhdysvaltain laivaston varastoista, mitkä modernisoitiin EF-18A+-tasolle ennen luovutusta. Hankinta oli samalla ensimmäinen Yhdysvaltain käytössä olleiden Hornetien edelleen myynti. Alkuperäisistä koneista 67 modernisoitiin 2000-2009 EADS CASAn johtamassa MLU-hankeessa EF-18M-koneiksi, mitkä saivat tunnukset C.15M ja CE.15M. Tällöin koneisiin asennettiin uudet taktiset lentäjän tilannetietotietokoneet (TPAC), värilliset näytöt, uudistettu HUD, parannettu omakonejärjestelmä, Have Quick II -radiot ja päivitetty GPS. Samassa yhteydessä luotiin mahdollisuus MIDS:n käyttöönottoon ja asennettiin pimeänäkölaitteille sopivat valot ohjaamoon. EF-18M koneisiin on myöhemmin vielä asennettu SPAI-900 elektronisen sodankäynnin järjestelmä ja niissä on mahdollista käyttää KEPD 350 Taurus -risteilyohjuksia. Lentäjät ovat ottaneet käyttöön Thales Scorpion -kypärätähtäimet ja Rafael Litening -maalinosoitusjärjestelmän sekä ROVER-datalinkin. == Lähteet == Luokka:Espanjan ilmavoimat Espanja
Lasinpuhaltaja (patsas)

Lasinpuhaltaja on Riihimäellä sijaitseva patsas. Patsaan on veistänyt kuvanveistäjä Kalervo Kallio ja sen mallina on seissyt lasinpuhaltaja Valto Terhomaa. Riihimäen Lasi työntekijöineen lahjoitti patsaan kaupungille vuonna 1960, kun Riihimäestä tuli kaupunki. Patsaasta on myös pienoismalli Suomen lasimuseon pihalla. Lasinpuhaltajasta on muodostunut Riihimäen tunnus ja juhlapaikka. pienoiskuva|pysty|Lasinpuhaltajapatsas kuvattuna kesäkuussa 2023, jolloin takana olevaa puistoa alettiin kunnostamaan muun muassa kaatamalla puita. == Lähteet == Luokka:Riihimäen patsaat ja muistomerkit
Andrea Berg

Andrea Berg (s. Andrea Zellen; s. 28. tammikuuta 1966 Krefeld, Nordrhein- Westfalen, Saksa) on saksalainen kevyen musiikin laulaja. Hänen levyjään on myyty yli 15 miljoonaa kappaletta, ja hän on yksi 2000-luvun menestyneimpiä artisteja saksankielisessä Euroopassa. 1990-luvulla alkaneen uran alkutaipale oli vaisuhkoa, mutta sittemmin Bergin albumit ovat nousseet Saksan ja Itävallan listaykkösiksi. 2010-luvulla Berg ylsi myös Sveitsin listakuningattareksi. Andrea Bergin tähtiominaisuuksiin on kuulunut vähäeleisyys sekä rohkea ja paljastava lavapukeutuminen. ==Elämä ja ura== Tuottaja Eugen Römer kiinnostui Andrea Bergin omintakeisesta lauluäänestä, ja seurauksena ilmestyi Andrea Bergin debyyttialbumi Du bist frei vuonna 1992. Sen kaupallinen menestys oli heikonpuoleista, mutta seuraava albumi, Gefühle, myi huomattavasti paremmin. Siltä lohkaistiin single "Die Gefühle haben Schweigepflicht". Berg ei luopunut työstään sairaanhoitajana heti menestyksen myötä. Kuuden studioalbumin jälkeen, vuonna 2001, julkaistiin Andrea Bergin ensimmäinen kokoelma-albumi Best of, jota myytiin noin 2,4 miljoonaa kappaletta. Se pysyi listoilla ennätykselliset 346 viikkoa. Sairaanhoitajan työt olivat tuolloin jo jääneet. 2010-luvun taitteessa Andrea Berg vaihtoi tuottajaa: Eugen Römerin tilalle tuli Dieter Bohlen. Yhdessä Bohlenin kanssa Berg teki neljä studioalbumia, mukaan luettuina yli miljoona kappaletta myyneet Schwerelos ja Abenteuer. Vuonna 2013 julkaistiin Tanskan markkinoille suunnattu albumi My Danish Collection, joka kiilasi Tanskan listakärkeen. Andrea Berg on saanut useita musiikkialan palkintoja, kuten Musikpreis Echo, Goldene Stimmgabel ja Krone der Volksmusik. Bergin nykyinen kotikaupunki on Aspach lähellä Stuttgartia, missä hänellä on hotelli liikemiespuolisonsa Ulrich Herberin kanssa. ==Diskografia== ===Studioalbumit=== *Du bist frei (1992) *Gefühle (1995) *Träume lügen nicht (1997) *Zwischen tausend Gefühlen (1998) *Weil ich verliebt bin (1999) *Wo liegt das Paradies (2001) *Nah am Feuer (2002) *Machtlos (2003) *Du (2004) *Splitternackt (2006) *Zwischen Himmel & Erde (2009) *Schwerelos (2010) *Abenteuer (2011) *Atlantis (2013) *Seelenbeben (2016) *Mosaik (2019) == Lähteet == ==Aiheesta muualla== *Andrea Bergin virallinen nettisivu *Andrea Bergin virallinen YouTube-tili *Andrea Bergin virallinen Facebook-tili Luokka:Saksalaiset iskelmälaulajat Luokka:Vuonna 1966 syntyneet Luokka:Elävät henkilöt
PFK Turan Tovuz

Peşəkar Futbol Klubu Turan Tovuz on azerbaidžanilainen jalkapalloseura Tovuzin kaupungista. Seura pelasi kaudella 2018–19 Azerbaidžanin toiseksi korkeimmalla sarjatasolla 1. divisioonassa. Turan Tovuz on voittanut Azerbaidžanin Valioliigan eli maansa mestaruuden kertaalleen. Tämä tapahtui kaudella 1993–94. Mestaruus takasi myös paikan seuraavan kauden UEFA-cupiin, mutta Turan hävisi tuolloin turkkilaiselle Fenerbahçelle. Pääsarjassa joukkue on pelannut edellisen kerran kaudella 2012–13 ==Lähteet== Luokka:Azerbaidžanilaiset jalkapalloseurat Luokka:Vuonna 1992 perustetut urheiluseurat
Meritxellin Neitsyt Maria

Meritxellin Neitsyt Maria () on Marian ilmestystä esittävä patsas, joka on Andorran suojeluspyhimys. Alkuperäinen patsas on tuhoutunut, mutta uudelleenrakennettua teosta säilytetään Meritxellin kylässä olevassa kappelissa. == Legenda == Patsaaseen liitetyn legendan mukaan eräänä loppiaisena 1100-luvulla kyläläiset olivat menossa jumalanpalvelukseen Canilloon, kun he huomasivat patsaan. Se oli talvella poikkeuksellisesti kukkivan koiranruusun juurella. Seurakunnan papin johdolla kyläläiset siirsivät patsaan Canillon kirkkoon. Seuraavana aamuna patsas oli kadonnut, ja se oli jälleen kyseisen koiranruusun juurella. Koko kylä meni katsomaan ihmettä, ja kaikki tajusivat, että paikalle pitää rakentaa kappeli, koska patsas halusi pysyä nimenomaisessa sijainnissa. == Andorran suojeluspyhimykseksi == Arvostus Meritxellin Neitsyt Mariaa kohtaan kasvoi hiljalleen, ja siitä kasvoi 1800- ja 1900-lukujen aikana kansallissymboli. Andorran laaksojen yleiskokous julisti sen vuonna 1873 Andorran suojeluspyhimykseksi. Katolisen kirkon virallisen tunnustuksen se sai kuitenkin vasta vuonna 1914 paavi Pius X:ltä. Päätöksestä ilahtanut yleiskokous julisti 8. syyskuuta Andorran kansallispäiväksi. == Lähteet == == Aiheesta muualla == Luokka:Andorran rakennukset ja rakennelmat Luokka:Veistokset Luokka:Marian ilmestykset Luokka:Teokset Mariasta
Muurisisilisko

Muurisisilisko (Podarcis muralis) on Euroopasta kotoisin oleva sisiliskolaji joka on levinnyt myös Pohjois-Amerikkaan. Se on väriltään ruskeankirjava, usein kyljissä on tummempi raita korva-aukoista häntään asti. Muurisisiliskoja pidetään toisinaan lemmikkeinä terraarioissa. == Lähteet == == Aiheesta muualla == Luokka:Sisiliskot
Citizen Cohn

Citizen Cohn (tv-esityksessä Kansalainen Cohn) on Frank Piersonin ohjaama yhdysvaltalainen draamaelokuva vuodelta 1992. Tosipohjainen televisioelokuva kertoo lakimies Roy Cohnista (James Woods), joka toimi Yhdysvaltojen senaattori Joseph McCarthyn (Joe Don Baker) pääneuvonantajana toisen punapelon aikana 1950-luvulla. Liberaalin juutalaisperheen kasvatista ja homoseksuaalisuutensa peittäneestä Cohnista tuli kaksinaismoralistinen kommunisteja, juutalaisia ja homoja jahtaava hallituksen kätyri ja Ethel ja Julius Rosenbergin oikeudenkäynnin syyttäjä. David Franzonin käsikirjoitus perustuu Nicholas von Hoffmanin bestseller-kirjaan. Tarinan kehyskertomus näyttää Cohnin 1980-luvun keskivaiheilla asianajo-oikeutensa menettäneenä, aidsin riuduttamana, hourailevana vuodepotilaana, joka yhä jaksaa alistaa häntä hoitavia ihmisiä. Lapsuusjaksot pohjustavat Cohnin luonteen kehittymistä. Todettuaan Cohnin kuolleeksi sairaalan mieslääkäri sanoo: ”Lopultakin hän teki jotakin inhimillistä.” ==Rooleissa== ==Vastaanotto== Citizen Cohn voitti kolme Emmy-palkintoa (roolituksesta, leikkauksesta ja maskeerauksesta) ja oli ehdolla yhdeksässä muussakin kategoriassa. Golden Globe -ehdokkuudet tulivat parhaan televisioelokuvan ja parhaan tv-miespääosan sarjoissa., Awards. Video-oppaassa vuodelta 1994 Bello Romano antoi elokuvalle neljä tähteä viidestä ja piti sitä hallittuna televisioelokuvana, jossa Woods tekee vakuuttavan roolityön. == Lähteet == Luokka:Vuoden 1992 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Elokuvat seksuaali- ja sukupuolivähemmistöistä
Helene Fischer

Helene Fischer (; s. 5. elokuuta 1984 Krasnojarsk, Neuvostoliitto) on saksalainen kevyen musiikin laulaja, tanssija ja näyttelijä. Hänen levyjään on myyty yli 13 miljoonaa kappaletta, ja hän on yksi 2000-luvun menestyneimpiä artisteja saksankielisessä Euroopassa. Fischer löi itsensä läpi vuonna 2006 julkaistulla debyyttialbumillaan Von Hier bis Unendlich. Fischerin suurmenestyksiä on muun muassa "Atemlos durch die Nacht", joka on Kristina Bachin käsialaa ja sittemmin useaan otteeseen versioitu. Helene Fischerin tuottajana on toiminut Jean Frankfurter. == Elämä ja ura == Helene Fischer syntyi siperialaisessa Krasnojarskin suurkaupungissa Mustanmeren saksalaisen pariskunnan Maria ja Peter Fischerin perheeseen, joka muutti Saksan liittotasavaltaan vuonna 1988. Perhe asettui Wöllsteiniin Rheinland-Pfalzin osavaltioon. Peruskoulun jälkeen Helene Fischer opiskeli näyttämöesiintymistä Frankfurt am Mainissa. Helene Fischerin ura on ollut nousujohteista. Hänen debyyttialbumiaan on myyty yli puoli miljoonaa kappaletta. Kolmas albumi Zaubermond nousi Saksan musiikkilistoilla sijalle kaksi, ja neljäs albumi So wie ich bin nousi myös Itävallan listakärkeen. Vuonna 2013 julkaistua studioalbumia Farbenspiel myytiin Saksassa yli 2,4 miljoonaa kappaletta. Levy nousi listaykköseksi Saksassa, Itävallassa ja Sveitsissä, ja niitti menestystä myös Tanskassa, Belgiassa ja Hollannissa. Vuonna 2017 julkaistu Helene Fischer oli niin ikään miljoonamenestys ja nousi listaykköseksi saksankielisen Euroopan maissa. Vuonna 2018 Fischer teki menestyksekkään stadionkiertueen, joka nosti hänet maailman eniten ansainneiden naisartistien joukkoon. Hän ohitti muun muassa Britney Spearsin. Helene Fischer on saanut useita musiikkialan palkintoja, kuten Musikpreis Echo, Goldene Henne ja Krone der Volksmusik. Uransa alussa Fischer näytteli muutamissa teatterimusikaaleissa. 2010-luvulla hän näytteli muun muassa monikymmenvuotisessa televisiosarjassa Das Traumschiff ja rikossarjassa Tatort. Fischerin ympärille on rakennettu myös suuren luokan televisiotuotanto Die Helene Fischer Show. Suosion myötä Helene Fischeriä on alettu kutsua iskelmäprinsessaksi; iskelmäkuningattaren kruunua puolestaan on aseteltu toisen suositun laulajan, Andrea Bergin, hiuksille. ==Diskografia== ===Studioalbumit=== *Von hier bis unendlich (2006) *So nah wie du (2007) *Zaubermond (2008) *So wie ich bin (2009) *Für einen Tag (2011) *Farbenspiel (2013) *Helene Fischer (2017) == Lähteet == == Aiheesta muualla == *Helene Fischerin virallinen nettisivu *Helene Fischerin virallinen YouTube-tili *Discogs: Exploring Helene Fischer *Music-map.de (Was hören Menschen, die Helene Fischer mögen sonst noch?) Luokka:Saksalaiset iskelmälaulajat Luokka:Saksalaiset näyttelijät Luokka:Vuonna 1984 syntyneet Luokka:Elävät henkilöt
FK Şəmkir

Futbol Klubu Şəmkir on azerbaidžanilainen entinen jalkapalloseura Şəmkirin kaupungista. Şəmkirin parhaat vuodet olivat 1990- ja 2000-luvun taitteessa, kun se saavutti kolme Azerbaidžanin Valioliigan mestaruutta vuosina 2000, 2001 ja 2002 sekä sijoittui toiseksi 1999 ja 2004. Menestys takasi myös paikkoja UEFAn kansainvälisiin turnauksiin UEFA Cupiin ja Mestarien liiga, joskin joukkue ei edennyt koskaan toista karsintakierrosta pidemmälle. Seura lakkautettiin muutamaksi vuodeksi kauden 2004–05 jälkeen. Şəmkir palasi toiseksi korkeimmalle sarjatasolle kaudelle 2010–11. Seuran toiminta lakkautettiin kauden 2016–17 päätteeksi. ==Lähteet== Luokka:Azerbaidžanilaiset jalkapalloseurat Luokka:Vuonna 1954 perustetut urheiluseurat
The Last of Us (täsmennyssivu)

Last of Us tai The Last of Us voi tarkoittaa seuraavia: * The Last of Us, vuoden 2013 videopeli ** The Last of Us: Left Behind, laajennusosa edelliseen ** The Last of Us Remastered, vuoden 2014 käännösjulkaisu * The Last of Us Part II, jatko-osa vuoden 2013 peliin * The Last of Us: American Dreams, sarjakuva perustuen ensimmäiseen peliin * The Last of Us, televisiosarja == Muu käyttö == * Last of Us, Arion-yhtyeen debyyttialbumi
Zell Miller

Zell Bryan Miller (24. helmikuuta 1932 Young Harris, Georgia – 23. maaliskuuta 2018 Young Harris, Georgia) oli yhdysvaltalainen kirjailija ja poliitikko. Hän oli konservatiivinen demokraatti ja tuki George W. Bushin uudelleenvalintakampanjaa vuoden 2004 presidentinvaaleissa. Hän kokosi kritiikkinsä vuonna 2003 julkaistuun A National Party No More: The Conscience of a Conservative Democrat -kirjaan. Miller toimi Georgian varakuvernöörinä vuosina 1975–1990, kuvernöörinä 1991–1999 ja senaattorina 2000–2005.Miller, Zell Bryan. The Political Graveyard. Viitattu 28.5.2019. Hän piti Bill Clintonia kannattavan puheen demokraattien puoluekokouksessa 1992. Hän puhui myös republikaanien puoluekokouksessa 2004, jolloin hän kannatti George W. Bushia. == Lähteet == Luokka:Yhdysvaltain senaatin jäsenet Luokka:Georgian osavaltion kuvernöörit Luokka:Yhdysvaltalaiset demokraattipoliitikot Luokka:Vuonna 1932 syntyneet Luokka:Vuonna 2018 kuolleet
Löikö Mörkö sisään?

Löikö Mörkö sisään? on Arttu Wiskarin taustayhtyeeseen kuuluvan Olli Hartosen eli DJ ILGin vuonna 2019 julkaisema kappale. Sen sisältö perustuu Antero Mertarannan selostuksen hokemaan, jossa viitataan jääkiekkoilija Marko ”Mörkö” Anttilaan. Selostus on peräisin vuoden 2019 jääkiekon maailmanmestaruuskilpailujen puolivälieräottelusta Suomi–Ruotsi, jossa Anttila teki Suomen 4–4-tasoitusmaalin. Kappale on alle minuutin mittainen. == Työstö == Kappale syntyi, kun Arttu Wiskarin yhtye oli keikkamatkalla Kuopioon, ja yksi yhtyeen jäsenistä, DJ ILG, päätti Suomen jääkiekkomaajoukkueen menestyksen innoittamana tehdä kunnianosoituksen Marko Anttilalle. Taustalla oli Anttilan Ruotsia vastaan tekemä 4–4-tasoitusmaali, jonka jälkeen selostaja Antero Mertaranta huudahti kolmesti ”Löikö Mörkö sisään?”. DJ ILG koki, että Mertaranta huusi fraasin niin rytmikkäästi, että se ”tarvitsi vähän biittiä alle”. Kappaleen tekeminen kesti noin puoli tuntia. == Julkaisu ja suosio == DJ ILG latasi kappaleen alun perin YouTubeen nimellä ”Mörkö”. Se alkoi kerätä suurta suosiota 24. toukokuuta, jolloin Arttu Wiskari jakoi sen Twitterissä. Myöhemmin Mökkitie Records julkaisi kappaleen myös Spotifyssa. Alkuperäisessä YouTubeen ladatussa versiossa lainataan kappaletta ”Den glider in”, mutta Mökkitie Recordsin versiossa se on korvattu. ”Löikö Mörkö sisään?” oli 27. toukokuuta kuunnelluin kappale sekä Spotifyssa että YouTubessa. Sitä kuunneltiin tuolloin Spotifyssa 113 501 ja YouTubessa yli 100 000 kertaa. Suomi oli edellisenä iltana voittanut jääkiekon maailmanmestaruuden. YouTube- videota oli toukokuun 28. päivään mennessä katsottu yli 750 000 kertaa. YouTubeen oli ladattu kappaleesta useita muitakin videoita, jotka olivat keränneet tuhansia katsojia, ja niistä kahta oli katsottu yli 100 000 kertaa. Toimittaja Sami Pilvisen mukaan kappaleesta muodostui Suomen kisoissa saavuttaman maailmanmestaruuden iskulause sekä ikuinen klassikko. Löikö Mörkö sisään? -fraasista tuli lisäksi lentävä lause jääkiekkofanien keskuudessa. == Lähteet == Luokka:Suomalaiset musiikkikappaleet Luokka:Vuoden 2019 kappaleet Luokka:Internet-ilmiöt Luokka:Jääkiekon maailmanmestaruuskilpailut 2019
Jalkapallon maailmanmestaruuskilpailujen 1934 kokoonpanot

Vuoden 1934 jalkapallon MM-turnaukseen osallistui 16 maata. Brasilia ja Tšekkoslovakia olivat ainoat maat, joilla oli pelaajia muista kuin kotimaan seuroista. ==Argentiina== Valmentaja: Felipe Pascucci ==Itävalta== Valmentaja: Hugo Meisl ==Belgia== Valmentaja: Hector Goetinck ==Brasilia== Valmentaja: Luiz Vinhaes ==Tšekkoslovakia== Valmentaja: Karel Petrů ==Egypti== Valmentaja: James McCrae ==Ranska== Valmentaja: George Kimpton ==Saksa== Valmentaja: Otto Nerz ==Unkari== Valmentaja: Ödön Nádas ==Italia== Valmentaja: Vittorio Pozzo ==Alankomaat== Valmentaja: Bob Glendenning ==Romania== Valmentaja: Josef Uridil and Costel Rădulescu ==Espanja== Valmentaja: Amadeo García ==Ruotsi== Valmentaja: József Nagy ==Sveitsi== Valmentaja: Heinrich Müller ==Yhdysvallat== Valmentaja: David Gould ==Lähteet== Luokka:Jalkapallon maailmanmestaruuskilpailut 1934
Norojärvi (Kangasala, pohjoinen)

Norojärvi , joka on toinen kahdesta lähekkäin sijaitsevasta Norojärvistä, sijaitsee Pirkanmaalla Kangasalla Säynäjärven lähellä. == Maantietoa == Järven pinta-ala on 1,0 hehtaaria, se on 200 metriä pitkä ja 100 metriä leveä. Se sijaitsee kolme kilometriä Säynäjärveltä luoteeseen valtatien 9 lähellä. Järvi sijaitsee pitkittäisessä painaumassa, joka on soistunut. Samalla suolla on toinenkin Norojärvi ja niiden yhteinen karttanimi onkin Norojärvet. Tämä järvi sijaitsee toisesta lounaaseen päin. Järven rantaviivan pituus on 450 metriä ja sen rannat ovat suomaata. Järven itäpuolisella rinteellä sijaitsee laavu, jonka yläpuolella kulkee kävelypolku. Järvellä ei ole kartan mukaan saaria. == Luontoarvoja == Järvi ja sen ympäristö osa Joutsenenpesän–Norojärvien suojelualuetta, johon kuuluvat molempien Norojärvien lisäksi niiden laskuojat, eräs nimetön lampi ja Joutsenenpesän rannat lähes Haukijärveen asti. Alueen pinta-ala on 21 hehtaaria ja se on suojeltu Metso-ohjelman mukaisesti vuonna 2015 alkaen. Alueella kasvaa iäkästä puustoa, jossa esiintyy lahopuita. Alueella voi marjastaa ja sienestää. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alue (Pirkanmaa)eseen (35.73), jonka Säynäjärven-Myllyojan valuma-alueeseen (35.733) järvi kuuluu. Järven vedenpinnan korkeus on 149,5 metriä mpy. Siihen on johdettu Norojärven laskuoja ja toinen metsäoja, ja sen oma laskuoja laskee nimettömään lampeen. Vedet laskevat lopuksi Haukijärveen, joka vuorostaan laskee lopulta Säynäjärveen. == Historiaa == Kalmbergin kartastossa vuodelta 1855–1856 Norojärviä ei ole mahdollisesti mahdollista osittaa täysin varmasti. Vuoden 1964 peruskartassa oli järvien ympäristö vieläkin ojittamatta, mutta vuonna 1975 oli metsiä alettu ojittamaan myös järvien yläjuoksulla. Järveen tehty sivuoja on kaivettu vasta vuoden 1986 jälkeen. Laavua ei ole merkitty viimeisessäkään peruskartassa. == Lähteet == Luokka:Säynäjärven–Myllyojan valuma-alue Luokka:Kangasalan järvet
Xavier Espot Zamora

Xavier Espot Zamora (s. 30. lokakuuta 1979 Escaldes-Engordany, Andorra) on andorralainen poliitikko ja asianajaja, joka valittiin vuonna 2019 Andorran pääministeriksi. == Elämä == Xavier Espot Zamora syntyi vuonna 1979 ja kävi koulua sekä Andorrassa että Sveitsissä. Korkeakoulutuksensa hän hankki Ramon Llull -yliopistosta, mistä hänellä on maisterintutkinto oikeustieteestä ja alempi korkeakoulututkinto humanistisista tieteistä. Espotin ura Andorran oikeuslaitoksessa alkoi vuonna 2004, kun hänestä tuli haastemiehen lainopillinen avustaja. Hän toimi tehtävässä vuoteen 2008, jolloin oli avustajana myös Andorran korkeimmassa oikeudessa. Hän oli vuonna 2009 harjoittelijana Toulousen käräjäoikeudessa ja Barcelonan alioikeudessa. Espotin poliittinen ura alkoi vuonna 2011, kun hänet valittiin Antoni Martín johtaman hallituksen oikeusministeriön valtiosihteeriksi. Seuraavana vuonna hän korvasi Marc Vilan Andorran oikeus- ja sisäministerinä. Hän sai vielä vuonna 2016 Rosa Ferreriltä vapautuneet sosiaaliministerin tehtävät. Espot johdatti puolueensa Demòcrates per Andorran vuoden 2019 parlamenttivaaleissa vaalivoittoon, ja hänet valittiin toukokuussa 2019 Andorran pääministeriksi. Syyskuussa 2023 Espot kertoi Andorran yleisradion haastattelussa olevansa homoseksuaali. == Lähteet == == Aiheesta muualla == Luokka:Andorran pääministerit Luokka:Oikeusministerit Luokka:Sisäministerit Luokka:Vuonna 1979 syntyneet Luokka:Elävät henkilöt
Carol Miller

Carol Devine Miller (s. 4. marraskuuta 1950 Columbus, Ohio, Yhdysvallat) on yhdysvaltalainen republikaanisen puolueen poliitikko, joka on edustanut Länsi- Virginian 3. vaalipiiriä Yhdysvaltain edustajainhuoneessa tammikuusta 2019 lähtien. Tätä ennen hän oli Länsi-Virginian osavaltion parlamentin alahuoneen jäsen. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1950 syntyneet Luokka:Elävät henkilöt
Nationalist Congress Party

Nationalist Congress Party (lyh. NCP) on intialainen puolue, jonka perusti kolme entistä kongressipuolueen jäsentä vuonna 1999. NCP:n perustajat saivat potkut entisestä puolueestaan ilmaistessaan, että heidän mielestään vain intialaissyntyinen voi nousta Intian johtaviin virkoihin. Tuolloin Intian kongressipuolueen johtaja oli Italiassa syntynyt Sonia Gandhi. Suurinta puolueen poliittinen menestys on ollut Maharashtran osavaltiossa. Puolueen pahimmat poliittiset kilpailijat vuoden 2019 parlamenttivaaleissa olivat Shiv Sena ja Intian kansanpuolue. Maharashtran vuoden 2019 osavaltiovaalien jälkeen NCP, Shiv Sena ja kongressipuolue muodostivat yhdessä osavaltiohallituksen. Puolueet solmivat vaalien jälkeen liiton, joka tunnetaan nimellä Maha Vikas Aghadi. Sen seurauksena Shiv Senan Uddhav Thackeraysta tuli Maharashtran pääministeri ja NCP:n Ajit Pawarista varapääministeri. Puolueessa toimi useita perustaja Sharad Pawarin sukulaisia. Esimerkiksi Pawarin tytär Supriya Sule oli parlamentissa NCP:n edustajana. Muita puolueessa vaikuttavia Pawarin suvun poliitikkoja olivat Sharad Pawarin veljenpoika Ajit Pawar ja tämän poika Parth Pawar. Ajit Pawar julistautui puheenjohtajaksi kesällä 2023 ja johti osan puolueesta mukanaan Intian kansanpuolueen johtamaan NDA-vaaliliittoon. Sharad Pawar pysyi kongressipuolueen vaaliliitossa ja piti itseään puolueen puheenjohtajana sukulaisensa kapinasta huolimatta. Intian vaalikomissio tunnusti Ajit Pawarin puolueen puheenjohtajaksi 6. helmikuuta 2024. ==Vaalimenestys== ===Intian parlamenttivaalit=== Vuosi Edustajat Äänet Viite 1999 2,27 % Election Commission of India - Statistical Report on General Elections, 1999, s. 101 2004 1,80 % Election Commission of India - Statistical Report on General Elections, 2004, s. 110 2009 2,04 % Election Commission of India - Performance of National Parties 2009 2014 1,58 % Election Commission of India - Performance of National Parties 2014 2019 ?% Election Commission of India - General Elections 2019 ===Maharashtran osavaltiovaalit=== Vuosi Edustajat Äänet Viite 1999 22,60 % Election Commission of India - Statistical Report on General Elections, 1999, to the Legistlative Assembly of Maharashtra s. 12 2004 18,75 % Election Commission of India - Statistical Report on General Elections, 2004, to the Legistlative Assembly of Maharashtra s. 12 2009 16,37 % Election Commission of India - Statistical Report on General Elections, 2009, to the Legistlative Assembly of Maharashtra, s. 14 2014 17,24 % Election Commission of India - Statistical Report on General Elections, 2014, to the Legistlative Assembly of Maharashtra, s. 16 2019 16,71 % General Election to Vidhan Sabha Trends & Results OCT-2019 ==Lähteet== Luokka:Intian puolueet Luokka:Nationalistiset puolueet
Albania lasten Eurovision laulukilpailussa

Albania on osallistunut lasten euroviisuihin vuodesta 2012. Sen paras sijoitus on vuodelta 2015, kun Mishaela Rapo sijoittui viidenneksi kappaleella Dambaje. ==Osallistujat== Vuosi Esittäjä Kappale Sijoitus Pisteet 2012 Igzidora Gjeta "Kam një këngë vetëm për ju" 12. 35 2015 Mishela Rapo "Dambaje" 5. 93 2016 Klesta Qehaja "Besoj" 13. 38 2017 Ana Kodra "Mos ma prekni pemën" 13. 67 2018 Efi Gjika "Barbie" 17. 44 2019 Isea Çili "Mikja ime fëmijëri" 17. 36 2021 Anna Gjebrea "Stand By You" 14. 84 2022 Kejtlin Gjata "Pakëz Diell" 12. 94 2023 Viola Gjyzeli "Bota ime" 8. 115 2024 Nikol Çabeli "Vallëzoj" 7. 126 ==Lähteet== Luokka:Lasten Eurovision laulukilpailut maittain Luokka:Albanian musiikki
Sofoklís Venizélos

Sofoklís Venizélos (, 3. marraskuuta 1894 – 7. helmikuuta 1964) oli kreikkalainen poliitikko, joka toimi Kreikan pääministerinä kolme kertaa: 13. huhtikuuta – 26. huhtikuuta 1944, 23. maaliskuuta – 15. huhtikuuta 1950 sekä 21. elokuuta 1950 – 1. marraskuuta 1951. ==Lähteet== Luokka:Kreikan pääministerit Luokka:Vuonna 1894 syntyneet Luokka:Vuonna 1964 kuolleet